***Приложение 12.5***

**условия за допустимост И ПРИОРИТИЗАЦИЯ на микро, малки и средни предприятия по процедура** **BG16RFPR001-1.009 „Предоставяне на комплексни услуги на предприятията от Северните райони на България с цел подкрепа на тяхното устойчиво развитие и растеж чрез подпомагане дейността на Изпълнителна агенция за насърчаване на малките и средните предприятия (ИАНМСП)“**

Подкрепата за микро, малки и средни предприятия по процедура чрез директно предоставяне на безвъзмездна финансова помощ BG16RFPR001-1.009 „Предоставяне на комплексни услуги на предприятията от Северните райони на България с цел подкрепа на тяхното устойчиво развитие и растеж чрез подпомагане дейността на Изпълнителна агенция за насърчаване на малките и средните предприятия (ИАНМСП)“ ще бъде реализирана чрез Изпълнителната агенция за насърчаване на малките и средните предприятия (ИАНМСП), която ще предоставя следните специализирани услуги:

**I.** Подобряване на достъпа до финансиране на МСП в Северните райони на България чрез предоставяне на информация за актуални възможности за подкрепа на дейността им;

**II.** Предоставяне на персонализирани услуги на МСП в Северните райони на България в различни ключови области, свързани с тяхното развитие и растеж, като: маркетинг, стратегическо планиране, организация и управление, достъп до пазари и др.;

**III.** Менторство и обучения на ръководния персонал на МСП в Северните райони на България с цел повишаване на техния капацитет и подобряване на уменията им за успешно бизнес развитие на управляваните от тях предприятия.

**I.** По отношение на **услугата „Подобряване на достъпа до финансиране на МСП в Северните райони на България чрез предоставяне на информация за актуални възможности за подкрепа на дейността им“**, ИАНМСП ще я предоставя във връзка с вменените ѝ по Закона за малките и средните предприятия (ЗМСП) законови функции. Съгласно чл. 7, ал. 5 от ЗМСП Изпълнителният директор на агенцията извършва информационно обслужване на малките и средните предприятия и на предприятията, кандидати по програми и проекти, финансирани от Европейския съюз и други донори. В рамките на тази дейност ИАНМСП ще информира стопанските субекти за актуални мерки, програми, инструменти и др. инициативи, изпълнявани от ИАНМСП, МИР и други национални, европейски и международни структури, които предоставят на МСП възможности за подкрепа.

Във връзка с изложеното и с оглед целта и спецификите на настоящата процедура, както и обстоятелството, че финансирането по процедурата е от Европейския фонд за регионално развитие (ЕФРР), за да се възползват от горецитираната специализирана услуга предприятията трябва да отговарят на **следните критерии за допустимост:**

**1)** Да са **микро, малко или средно предприятие** по смисъла на чл. 3 и чл. 4 от ЗМСП и Препоръка на Комисията от 6 май 2003 г. относно определението за микро-, малки и средни предприятия (ОВ L 124, 20.5.2003 г., стр. 36).

**2)** Да извършват **стопанска дейност в една или повече от областите в Северна България**. Областите, които попадат в трите региона на Северна България – Северозападен (СЗР), Северен Централен (СЦР) и Североизточен регион (СИР), са: Видин, Враца, Монтана, Плевен, Ловеч, Габрово, Велико Търново, Русе, Разград, Търговище, Силистра, Добрич, Шумен и Варна.

**3)** Да извършват **основна и/или допълнителна икономическа дейност**, която НЕ попада в забранителните режими съгласно Регламент (ЕС) № 2021/1060 на Европейския парламент и на Съвета от 24 юни 2021 година и Регламент (ЕС) 2021/1058 на Европейския парламент и на Съвета от 24 юни 2021 година относно Европейския фонд за регионално развитие и относно Кохезионния фонд.

**4)** Да **не получават** специализирани услуги по настоящата процедура, които през последните 12 месеца вече са били финансирани от други публични източници.

**5)** Да **не получават** специализирани услуги по настоящата процедура, които се отнасят за дейности в областта на първичното производство и преработка на селскостопански продукти и на продукти от риболов и аквакултури (т.е. икономически дейности, които попадат в сектор А „Селско, горско и рибно стопанство“ съгласно Класификация на икономическите дейности (КИД-2008) на НСИ - **Приложение 12.7**).

Допълнително, съгласно данни на Националния статистически институт (НСИ) за 2022 г.[[1]](#footnote-1), нефинансовите предприятия, които са с под 250 заети в тях лица, в трите северни региона на България (СЗР, СЦР и СИР), са 128 397 броя. С оглед на така установения брой на предприятията в Северна България и във връзка с обстоятелствата, че предвидените по настоящата процедура специализирани услуги ще се предоставят за ограничен период от време (максималната продължителност на проекта, изпълняван от ИАНМСП, е до 36 (тридесет и шест) месеца от датата н а сключването на договора), предвиден е ограничен финансов ресурс по процедурата (общият размер на помощта по настоящата процедура е 9 779 150 лева), както и ще се предоставят чрез ограничен брой експерти/лица, се изготвят и настоящите **допълнителни примерни критерии за приоритизация** на допустимите МСП от Северните райони на България за получаване на **услугата „Подобряване на достъпа до финансиране на МСП в Северните райони на България чрез предоставяне на информация за актуални възможности за подкрепа на дейността им“**, както следва:

**1)** Нямат сключен договор за безвъзмездна финансова помощ по програма (мярка), включена в Информационната система за управление и наблюдение на средствата от Европейските фондове при споделено управление в България (ИСУН).

**2)** Са търговци по смисъла на Търговския закон или Закона за кооперациите.

**3)** Имат основна икономическа дейност, която попада в националните приоритетни икономически дейности (сектори)[[2]](#footnote-2) И/ИЛИ в регионалните приоритетни икономически дейности (сектори) по административни области в СЗР, СЦР и СИР[[3]](#footnote-3), идентифицирани в Националната стратегия за малките и средни предприятия 2021-2027 г. (НСМСП 2021-2027 г.)[[4]](#footnote-4).

**4)** Реализирали са нетни приходи от продажби за последната приключена финансова година[[5]](#footnote-5), които са по-големи или равни на 250 000 лева и по-малки от 28 000 000 лева.

***ВАЖНО:*** *Може да се прилага следния механизъм на приоритизация:*

***1/*** *Системата се отваря периодично (напр. през няколко месеца) за подаване на онлайн Формуляри за заявяване на интерес за получаване на съответната специализирана услуга.*

*След подаване на определен брой Формуляри (броят следва да е съобразен с очаквания брой МСП, на които ще може да бъде предоставена съответната услуга, за определения период от време), системата се затваря и се обобщават подадените заявки.*

*Периодичното отваряне на системата гарантира актуалност на заявените специализирани услуги от предприятията.*

***2/*** *Извършва се проверка на предприятията съгласно критериите за допустимост.*

***3/*** *Недопустимите предприятия се включват в* ***Списък № 1*** *и се уведомяват за това и/или се публикува информация на сайта на ИАНМСП.*

***4/*** *Допустимите МСП се включват в* ***Списък № 2*** *и същите се проверяват по критериите за приоритизация, както следва:*

***4.1/*** *Първо – Проверява се дали допустимите МСП, включени в Списък № 2, нямат сключен договор/и за БФП по програма (мярка), съгласно информацията, налична в ИСУН. Всички МСП, които имат сключен договор/и за БФП по програма (мярка), съгласно ИСУН, се включват в* ***Списък № 3****.*

***4.2/*** *Второ - Проверява се дали останалите МСП, които не са включени в Списък № 3, са търговци по смисъла на Търговския закон (ТЗ) или Закона за кооперациите (ЗК). Всички МСП, които НЕ са търговци по ТЗ или ЗК, се включват в* ***Списък № 4****.*

***4.3/*** *Трето – Проверява се дали останалите МСП, които не са включени в Списък № 4, са с основна икономическа дейност в националните И/ИЛИ в регионалните приоритетни сектори за областите в Северна България, идентифицирани в НСМСП 2021-2027 г. Всички МСП, които НЕ са с основна дейност в секторите, идентифицирани в НСМСП 2021-2027 г., се включват в* ***Списък № 5****.*

***4.4/*** *Четвърто - Проверява се дали останалите МСП, които не са включени в Списък № 5, са с нетни приходи от продажби (НПП) за последната приключена финансова година по-големи или равни на 250 000 лева и по-малки или равни на 28 000 000 лева. Всички МСП, които НЕ са с НПП за последната година в диапазона >= 250 000 лв. и <= 28 000 000 лв. се включват в* ***Списък № 6****.*

***5/*** *Всички МСП, които НЕ са в Списъци с номера от 1 до 6 се включват в* ***Списък № 7*** *(т.е. това са всички МСП, които са получили отговор „Да“ и на четирите критерия за приоритизация).*

***6/*** *Мобилните екипи от експерти се свързват с МСП от Списък № 7 относно предоставяне на* ***специализираната услуга - „Подобряване на достъпа до финансиране на МСП в Северните райони на България чрез предоставяне на информация за актуални възможности за подкрепа на дейността им“.***

***7/*** *След изчерпване на МСП от Списък № 7, мобилните екипи от експерти се свързват с МСП от Списък № 6 относно предоставяне на специализираната услуга.*

***8/*** *Процедурата се повтаря до достигане до Списък № 3 от мобилните екипи от експерти и изчерпване на МСП в него ИЛИ до изтичане на определения период и отваряне отново на Системата за подаване на онлайн Формуляри за заявяване на интерес за получаване на съответната специализирана услуга. МСП, които са получили вече съответна услуга НЕ могат да заявяват отново същата услуга в срок от 12 месеца от датата на получаване на съответната услуга.*

**II.** По отношение на **услугата „Предоставяне на персонализирани услуги на МСП в Северните райони на България в различни ключови области, свързани с тяхното развитие и растеж, като: маркетинг, стратегическо планиране, организация и управление, достъп до пазари и др.“**, ИАНМСП ще възложи изпълнението на тази дейност на трети лица (вкл. международна институция) при спазване на изискванията на съответното законодателство, включително по отношение на минималните помощи.

По отношение на предприятията, крайни ползватели на помощта по горецитираната услуга, ще бъде прилаган режим „минимална помощ” (de minimis) съгласно Регламент (ЕС) 2023/2831 на Комисията от 13 декември 2023 г. относно прилагането на членове 107 и 108 от Договора за функционирането на Европейския съюз към помощта „de minimis” (Регламент (ЕС) 2023/2831 на Комисията). Максималният размер на помощта за едно и също предприятие в режим „de minimis”, която ще се получи с предоставяне на настоящата услуга, заедно с другите получени минимални помощи от крайните ползватели на помощта (МСП) не може да надхвърля левовата равностойност на 300 000 евро (586 749 лв.) за период от три предходни години, считано от датата на предоставяне на помощта.

Във връзка с изложеното и с оглед целта и спецификите на настоящата процедура, както и обстоятелството, че финансирането по процедурата е от Европейския фонд за регионално развитие (ЕФРР) и помощта по услугата се предоставя при режим „минимална помощ” (de minimis) съгласно Регламент (ЕС) 2023/2831 на Комисията, за да се възползват от горецитираната услуга предприятията трябва да отговарят на **контролни въпроси с номера 1, 2 и 3**, посочени в т. 3.1 от Указанията за извършване на преценка на съответствието на микро, малки и средни предприятия с правилата за отпускане на минимална помощ (**Приложение 12.1**), както и на **следните критерии за допустимост:**

**1)** Да извършват **стопанска дейност в една или повече от областите в Северна България**. Областите, които попадат в трите региона на Северна България – Северозападен (СЗР), Северен Централен (СЦР) и Североизточен регион (СИР), са: Видин, Враца, Монтана, Плевен, Ловеч, Габрово, Велико Търново, Русе, Разград, Търговище, Силистра, Добрич, Шумен и Варна.

**2)** Да извършват **основна и/или допълнителна икономическа дейност**, която НЕ попада в забранителните режими съгласно Регламент (ЕС) № 2021/1060 на Европейския парламент и на Съвета от 24 юни 2021 година и Регламент (ЕС) 2021/1058 на Европейския парламент и на Съвета от 24 юни 2021 година относно Европейския фонд за регионално развитие и относно Кохезионния фонд.

**3)** Да **не получават** специализирани услуги по настоящата процедура, които през последните 12 месеца вече са били финансирани от други публични източници.

Допълнително, съгласно данни на НСИ за 2022 г., нефинансовите предприятия, които са с под 250 заети в тях лица, в трите северни региона на България (СЗР, СЦР и СИР), са 128 397 броя. С оглед на така установения брой на предприятията в Северна България и във връзка с обстоятелствата, че предвидените по настоящата процедура специализирани услуги ще се предоставят за ограничен период от време (максималната продължителност на проекта, изпълняван от ИАНМСП, е до 36 (тридесет и шест) месеца от датата на сключването на договора), за тях е предвиден ограничен финансов ресурс по процедурата (общият размер на помощта по настоящата процедура е 9 779 150 лева), както и ще се предоставят чрез ограничен брой експерти/лица, се изготвят и настоящите **допълнителни примерни критерии за приоритизация** на допустимите МСП от Северните райони на България за получаване на **услугата „Предоставяне на персонализирани услуги на МСП в Северните райони на България в различни ключови области, свързани с тяхното развитие и растеж, като: маркетинг, стратегическо планиране, организация и управление, достъп до пазари и др.“**, както следва:

**1)** Са търговци по смисъла на Търговския закон или Закона за кооперациите.

**2)** Имат основна икономическа дейност, която попада в националните приоритетни икономически дейности (сектори) И/ИЛИ в регионалните приоритетни икономически дейности (сектори) по административни области в СЗР, СЦР и СИР, идентифицирани в НСМСП 2021-2027 г.

**3)** Реализирали са нетни приходи от продажби за последната приключена финансова година, които са по-големи или равни на 250 000 лева и по-малки или равни на 4 100 000 лева.

**4)** Извършват стопанска дейност на територията на областите Видин, Монтана, Силистра, Разград, Шумен и Добрич.

***ВАЖНО:*** *Прилага се механизъм на приоритизиране на МСП, подобен на този, използван от мобилните екипи при приоритизиране на МСП за предоставяне на услугата за възможностите за финансиране.*

**III.** По отношение на **услугата „Менторство и обучения на ръководния персонал на МСП в Северните райони на България с цел повишаване на техния капацитет и подобряване на уменията им за успешно бизнес развитие на управляваните от тях предприятия“**, ИАНМСП ще възложи изпълнението на тази дейност на трети лица, при спазване на изискванията на законодателството за държавните помощи, условията за състезателност, прозрачност, недискриминационност и безусловност на тръжните процедури, което ще гарантира постигането на пазарна цена.

По отношение на предприятията, крайни ползватели на помощта по горецитираната услуга, ще бъде прилаган режим „минимална помощ” (de minimis) съгласно Регламент (ЕС) 2023/2831 на Комисията. Максималният размер на помощта за едно и също предприятие в режим „de minimis”, която ще се получи с предоставяне на настоящата услуга, заедно с другите получени минимални помощи от крайните ползватели на помощта (МСП) не може да надхвърля левовата равностойност на 300 000 евро (586 749 лв.) за период от три предходни години, считано от датата на предоставяне на помощта.

Във връзка с изложеното и с оглед целта и спецификите на настоящата процедура, както и обстоятелството, че финансирането по процедурата е от Европейския фонд за регионално развитие (ЕФРР) и помощта по услугата се предоставя при режим „минимална помощ” (de minimis) съгласно Регламент (ЕС) 2023/2831 на Комисията, за да се възползват от горецитираната услуга предприятията трябва да отговарят на **контролни въпроси с номера 1, 2 и 3**, посочени в т. 3.1 от Указанията за извършване на преценка на съответствието на микро, малки и средни предприятия с правилата за отпускане на минимална помощ (**Приложение 12.1**), както и на **следните критерии за допустимост:**

**1)** Да извършват **стопанска дейност в една или повече от областите в Северна България**. Областите, които попадат в трите региона на Северна България – Северозападен (СЗР), Северен Централен (СЦР) и Североизточен регион (СИР), са: Видин, Враца, Монтана, Плевен, Ловеч, Габрово, Велико Търново, Русе, Разград, Търговище, Силистра, Добрич, Шумен и Варна.

**2)** Да извършват **основна и/или допълнителна икономическа дейност**, която НЕ попада в забранителните режими съгласно Регламент (ЕС) № 2021/1060 на Европейския парламент и на Съвета от 24 юни 2021 година и Регламент (ЕС) 2021/1058 на Европейския парламент и на Съвета от 24 юни 2021 година относно Европейския фонд за регионално развитие и относно Кохезионния фонд.

**3)** Да **не получават** специализирани услуги по настоящата процедура, които през последните 12 месеца вече са били финансирани от други публични източници.

Допълнително, съгласно данни на НСИ за 2022 г., нефинансовите предприятия с под 250 заети в тях лица в трите северни региона на България (СЗР, СЦР и СИР) са 128 397 броя. С оглед на така установения брой на предприятията в Северна България и във връзка с обстоятелствата, че предвидените по настоящата процедура специализирани услуги ще се предоставят за ограничен период от време (максималната продължителност на проекта, изпълняван от ИАНМСП, е до 36 (тридесет и шест) месеца от датата н а сключването на договора), за тях е предвиден ограничен финансов ресурс по процедурата (общият размер на помощта по настоящата процедура е 9 779 150 лева), както и ще се предоставят чрез ограничен брой експерти/лица, се изготвят и настоящите **допълнителни примерни критерии за приоритизация** на допустимите МСП от Северните райони на България за получаване на **услугата „Менторство и обучения на ръководния персонал на МСП в Северните райони на България с цел повишаване на техния капацитет и подобряване на уменията им за успешно бизнес развитие на управляваните от тях предприятия“**, както следва:

**1)** Са търговци по смисъла на Търговския закон или Закона за кооперациите.

**2)** Имат основна икономическа дейност, която попада в националните приоритетни икономически дейности (сектори) И/ИЛИ в регионалните приоритетни икономически дейности (сектори) по административни области в СЗР, СЦР и СИР, идентифицирани в НСМСП 2021-2027 г.

**3)** Реализирали са нетни приходи от продажби за последната приключена финансова година, които са по-големи или равни на 250 000 лева и по-малки или равни на 28 000 000 лева.

***ВАЖНО:*** *Прилага се механизъм на приоритизиране на МСП, подобен на този, използван от мобилните екипи при приоритизиране на МСП за предоставяне на услугата за възможностите за финансиране.*

**ВАЖНО:** Когато получателят на помощ упражнява едновременно дейност в недопустимите сектори и в допустимите сектори, безвъзмездната помощ под формата на услуга се предоставя само за дейностите в допустимите сектори, като получателят на помощта (услугата) следва да води отделна счетоводна отчетност по отношение на приходите, разходите, активите и пасивите, свързани с всяка дейност, която да гарантира отделяне на дейностите и/или разграничаване на разходите, така че дейностите в недопустимите сектори да не се ползват от безвъзмездната помощ по настоящата процедура.

***Горепосочените допълнителни критерии за приоритизация на допустимите МСП от Северните райони на България за предоставяне на услугите по настоящата процедура са примерни, като ИАНМСП може да ги променя и/или допълва и с други подобни, в случай че същите бъдат предварително съгласувани от Управляващия орган.***

1. <https://infostat.nsi.bg/infostat/pages/module.jsf?x_2=116> [↑](#footnote-ref-1)
2. Националните приоритетни икономически дейности (сектори), идентифицирани в НСМСП 2021-2027 г., са посочени в т. I на Приложение 12.6. [↑](#footnote-ref-2)
3. Регионалните приоритетни икономически дейности (сектори) по административни области в СЗР, СЦР и СИР, идентифицирани в НСМСП 2021 – 2027 г., са посочени в т. II на Приложение 12.6.

   Областите, които попадат в трите региона на Северна България – Северозападен (СЗР), Северен Централен (СЦР) и Североизточен регион (СИР), са: Видин, Враца, Ловеч, Монтана, Плевен, Велико Търново, Габрово, Разград, Русе, Силистра, Варна, Добрич, Търговище и Шумен. [↑](#footnote-ref-3)
4. НСМСП 2021-2027 г. е публикувана на: <https://www.mi.government.bg/strategy-policy/natsionalna-strategiya-za-malki-i-sredni-predpriyatiya-msp-v-balgariya-2021-2027-g/> [↑](#footnote-ref-4)
5. Отчет за приходите и разходите на предприятието за последната приключена финансова година - стойността по ред „Нетни приходи от продажби” (код на реда 15100, колона 1). [↑](#footnote-ref-5)